GLOBAL โชว์กำไรไตรมาส 1 โต 57% แตะ 966 ลบ. รับรายได้พุ่ง-ต้นทุนการเงินลด
GLOBAL โชว์กำไรไตรมาส 1 โต 57% แตะ 966 ลบ. จากช่วงเดียวกันของปีก่อนมีกำไร 616 ลบ. รับรายได้พุ่ง-ต้นทุนการเงินลด
30 เม.ย. 2564

บริษัท สยามโกลบอลเฮ้าส์ จำกัด (มหาชน) หรือ GLOBAL รายงานผลการดำเนินงานประจำไตรมาส 1/64 สิ้นสุดวันที่ 31 มี.ค.64 ดังนี้

โดยผลการดำเนินงานในไตรมาสดังกล่าว มีกำไรเพิ่มขึ้น เนื่องจากมีรายได้รวมจำนวน 8,828.35 ล้านบาท เพิ่มขึ้นจากไตรมาส 1/63 จำนวน 1,393.57 ล้านบาท หรือ เพิ่มขึ้น 18.74%
อีกทั้งมีกำไรขั้นต้นจำนวน 2,210.22 ล้านบาท เพิ่มขึ้นจากไตรมาส 1/63 จำนวน 457.29 ล้านบาท หรือ 26.09% และคิดเป็นอัตรา 25.47% ของรายได้จากการขาย ซึ่งมีสัดส่วนเพิ่มขึ้น 1.37% เมื่อเทียบกับระยะเวลาเดียวกันของปี 2563 เนื่องมาจากการปรับสัดส่วนและกระตุ้นยอดขายสินค้ากลุ่ม House Brand ส่งผลให้บริษัทมีอัตรากำไรขั้นต้นเพิ่มขึ้นจากระยะเวลาเดียวกันของปี 2563
ขณะที่ต้นทุนทางการเงินมีจำนวน 48.26 ล้านบาท ลดลงจากไตรมาส 1/63 จำนวน 22.72 ล้านบาท หรือลดลง 32.00% เนื่องจากบริษัทฯได้ชำระคืนเงินกู้ยืมระยะสั้นจากสถาบันการเงินเป็นผลให้ดอกเบี้ยจ่ายลดลง
นอกจากนี้ กำไรก่อนหักดอกเบี้ย ภาษี และค่าเสื่อมราคา (EBITDA) ประจำไตรมาส 1/64 มีจำนวน 1,535.61 ล้านบาท เพิ่มขึ้นจากระยะเวลาเดียวกันของปี 2563 จำนวน 454.99 ล้านบาท หรือ 42.10% จากข้อมูลดังกล่าวข้างต้น (EBITDA) แสดงถึงผลการ
ดำเนินงานที่ดีขึ้นกว่าไตรมาส 1/63